**Paziņojums par līdzdalības iespējām Labklājības ministrijas likumprojekta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Grozījumi Valsts sociālo pabalstu likumā |
| 3. | Politikas joma un nozare vai teritorija | Nodarbinātības un sociālās politikas jomas |
| 4. | Dokumenta mērķgrupas | Personas pensijas vecumā, kuras ir valsts sociālā nodrošinājuma pabalstu (turpmāk - VSNP) saņēmējas un kuras ir nodarbinātas, kā arī personas ar invaliditāti, kurām ir tiesības pretendēt uz pabalstu, pamatojoties uz Valsts komisijas sniegto atzinumu par īpašas kopšanas nepieciešamību vai atzinumu par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai. |
| 5. | Dokumenta mērķis un sākotnēji identificētās problēmas būtība | Likumprojekts izstrādāts, lai:   1. nodrošinātu vienlīdzīgas attieksmes piemērošanu pret visām personām, kuras sasniegušas valstī noteikto pensijas vecumu un kuras saņem VSNP, precizējot VSNP izmaksas nosacījumus; 2. nodrošināt skaidru normas piemērošanu personām, kuras saņem VSNP un kuras izbrauc uz patstāvīgu dzīvi ārpus Latvijas; 3. nodrošināt normu nepārprotamību ģimenes valsts pabalsta izmaksai par bērnu ar invaliditāti; 4. nodrošināt operatīvas informācijas apmaiņu starp Valsts sociālās apdrošināšanas aģentūru un Ieslodzījuma vietu pārvaldi un sociālās korekcijas izglītības iestādi, sekmējot regulāru informācijas apmaiņu par valsts sociālo pabalstu saņēmēju atrašanos ieslodzījuma vietā un sociālās korekcijas izglītības iestādē; 5. nostiprināt Valsts sociālo pabalstu likumā deleģējumu Ministru kabinetam noteikt kritērijus, atbilstoši kuriem Veselības un darbspēju ekspertīzes ārstu valsts komisija sniedz atzinumu par īpašas kopšanas nepieciešamību. |
| 6. | Dokumenta izstrādes laiks un plānotā virzība | Likumprojektu plānots iesniegt izskatīšanai Valsts sekretāru sanāksmē 2021. gada augustā. |
| 7. | Dokumenti | Likumprojekts (LMLik\_050721\_VSPL).  Anotācija (LMAnot\_070721\_VSPL). |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties likumprojekta izstrādē, rakstiski sniedzot viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Priekšlikumus par likumprojektu rakstiski var iesniegt līdz 2021. gada 21.jūlijam, nosūtot tos uz e-pastu: lm@lm.gov.lv vai Ruta.Veidlina@lm.gov.lv. |
| 10. | Cita informācija | Nav |
| 11. | Atbildīgā amatpersona | Ruta Veidliņa, tālrunis 67782951, Ruta.Veidlina@lm.gov.lv |